CELEX: 62016CN0295
Language: hr
Date: 2016-05-25 00:00:00
Title: Predmet C-295/16: Zahtjev za prethodnu odluku koji je 25. svibnja 2016. uputio Juzgado Contencioso-Administrativo n° 4 de Murcia (Španjolska) – Europamur Alimentacíon S.A. protiv Dirección General de Consumo, Comercio y Artesanía de la Comunidad Autónoma de la Región de Murcia

22.8.2016   
            
            
               HR
            
            
               Službeni list Europske unije
            
            
               C 305/15
            
         Zahtjev za prethodnu odluku koji je 25. svibnja 2016. uputio Juzgado Contencioso-Administrativo no 4 de Murcia (Španjolska) – Europamur Alimentacíon S.A. protiv Dirección General de Consumo, Comercio y Artesanía de la Comunidad Autónoma de la Región de Murcia
   (Predmet C-295/16)
   (2016/C 305/21)
   Jezik postupka: španjolski
   
      Sud koji je uputio zahtjev
   
   Juzgado Contencioso-Administrativo no 4 de Murcia
   
      Stranke glavnog postupka
   
   
      Tužitelj: Europamur Alimentacíon S.A.
   
      Tuženik: Dirección General de Consumo, Comercio y Artesanía de la Comunidad Autónoma de la Región de Murcia
   
      Prethodna pitanja
   
   
               1.
            
            
               Treba li Direktivu 2005/29/EZ (1) o nepoštenoj poslovnoj praksi tumačiti na način da joj se protivi nacionalna odredba poput članka 14. Ley 7/1996, de 15 de enero, de Ordenación del Comercio Minorista (Zakon 7/1996. od 15. siječnja o uređenju trgovine na malo, u daljnjem tekstu: LOCM) koji je načelnim zabranjivanjem prodaje uz gubitak – uključujući i trgovcima na veliko – stroži od predmetne direktive jer se ta praksa smatra upravnim prekršajem koji se slijedom toga sankcionira, uzimajući pritom u obzir da se španjolskim zakonom, uz uređenje tržišta, želi zaštititi interese potrošača?
            
         
               2.
            
            
               Treba li Direktivu 2005/29/EZ tumačiti na način da joj se protivi navedeni članak 14. LOCM-a, iako se prema toj nacionalnoj odredbi iz opće zabrane mogu isključiti slučajevi u kojima (i) počinitelj prekršaja dokaže da je prodajom uz gubitak želio dostići cijene jednog ili više konkurenata koje mogu značajno utjecati na obujam njegove prodaje ili (ii) je riječ o propadljivoj robi blizu isteka roka uporabe?
            
         
      (1)  Direktiva 2005/29/EZ Europskog parlamenta i Vijeća od 11. svibnja 2005. o nepoštenoj poslovnoj praksi poslovnog subjekta u odnosu prema potrošaču na unutarnjem tržištu i o izmjeni Direktive Vijeća 84/450/EEZ, direktiva 97/7/EZ, 98/27/EZ i 2002/65/EZ Europskog parlamenta i Vijeća, kao i Uredbe (EZ) br. 2006/2004 Europskog parlamenta i Vijeća, SL L 149, str. 22. (SL, posebno izdanje na hrvatskom jeziku, poglavlje 15., svezak 18., str. 101.)